Hausawa Suka ce "Noma na duke tsohon ciniki, kowa yazo duniya kai ya taras" Menene Noma? Noma yana da ma'anoni da dama kasancewar irin amfanin sa a fannoni daban-daban. To amma dai a fassara mafi sauki, zamu ce, Noma wata hanyar sana'a ce domin samun abinci da kudin shiga. Haka zalika, noma wata babbar hanya ce ta samun karuwar tattalin arziki da al'ummai suka raja'a a kan ta. A kasar Hausa ko kuwa, noma shi ne babbar hanya ta samun haɓakar tattalin arziki. Da noma ne hausawa suka fi samun kudin shiga da abinci dama kayayyakin da ake sarrafawa a masana'anta kamar tufafi da sauran su. A wajen hausawa musamman mazauna karkara noma ya zama kamar wajibi (dole) a wajen kowanne bahaushe musamman magidanci. Kusan mu ce ma ko wanne bahaushe ya iya noma ya san yarda ake yin shi. Noma da Kiwo duk tana nufin abu daya ne. Kafin bayani game da yarda ake noma zamu dan tattauna ne a game da rabe-raben noma.